EkBass/fiwiki-20250220-pages-articles huggingface dataset:
Hermione (mytologia)

Hermione () oli Kreikan mytologiassa Menelaoksen ja Helenan tytär.Castren & Pietilä-Castren 2000, s. 211 Jo lapsena ennen Troijan sotaa hänet kihlattiin serkulleen Oresteelle, mutta myöhemmin hän joutui menemään naimisiin Neoptolemoksen kanssa, jota tarvittiin Troijan sodassa. He eivät kuitenkaan saaneet yhtään lasta. Neoptolemoksen kuoltua Hermione meni naimisiin Oresteen kanssa ja synnytti hänelle Teisamenoksen, josta tuli sekä Argoksen että Spartan viimeinen mykeneläinen kuningas. == Lähteet == * === Viitteet === Luokka:Kreikkalainen mytologia
Luuliikuntamittari

Luuliikuntamittari on laite, jonka avulla voidaan seurata liikunnan vaikutusta luuntiheyteen. Luuliikuntamittarin on kehittänyt ja patentoinut oululainen liikuntateknologiayritys Newtest Oy. Luuliikuntamittari mittaa ja analysoi päivittäistä liikuntaa (sekä hyöty- että kuntoliikuntaa) ja analysoi sen sisältämiä kiihtyvyysvoimia eli g-voimia. Tutkimusten avulla on pystytty selvittämään näiden kehoon kohdistuvien voimien vaikuttavuus suhteessa luuntiheyteen ja tätä löytöä hyödynnetään Luuliikuntamittarissa. Laite näyttää päivittäisen ja viikoittaisen luustoa vahvistavan liikunnan kertymän näytöllä. Näitä luuston kehittymistä stimuloivien ärsykkeiden (kiihtyvyys/hidastuvuus) määrää ja laatua on erittäin vaikea seurata ilman apuvälineitä. Luuliikuntamittarin avulla voidaan seurata liikunnan sisältämien luuston kehittymistä stimuloivien ärsykkeiden määrää ja laatua ja siten varmistaa liikunnan luustovaikeutteisuus. Luuliikuntamittari on hyödyllinen apuväline, kun pyritään ennalta ehkäisemään osteoporoosia luuta vahvistavan liikunnan avulla. ==Lähteitä== Vainionpää, A. (et al.) Effects of high-impact exercise on bone mineral density: a randomized controlled trial in premenopausal women. Osteoporosis International, Springer London, 2005, vol. 16, no. 2, pp. 191-197. Vainionpää, A. (et al.) Intensity of exercise is associated with bone density change in premenopausal women. Osteoporosis International, Springer London, 2006, vol. 17, no. 3, pp. 455-463. Jämsä, T. (et al.) Effect of daily physical activity on proximal femur. Clinical Biomechanics, Volume 21, Issue 1, January 2006, Pages 1-7. ==Aiheesta muualla== *Newtest Oy - Luuliikuntamittarin valmistaja *Suomen osteoporoosiliitto *International Osteoporosis Foundation *National Osteoporosis Foundation Luokka:Liikuntalääketiede Luokka:Mittalaitteet
Alfred Emil Ingman

Alfred Emil (A. E.) Ingman (16. heinäkuuta 1860 Karvia – 10. lokakuuta 1917 Vaasa) oli suomalainen sotilas- ja vankilapappi ja nuortenkirjailija. Arkkipiispa ja pääministeri Lauri Ingman oli hänen veljensä. Hänen poikansa oli hiivakemisti, vuorineuvoksen arvonimen saanut Hubert Ingman. ==Teokset== Ingmanin teokset ovat erähenkisiä seikkailukirjoja, mutta sisältävät myös fantasia-aineksia. Niistä on otettu useita painoksia eri nuortenkirjasarjoihin. * Rimpisuon usvapatsas, Kustannusoy Kirja 1915 – 3. p. kieliasun on korjannut Pentti Huovinen. WSOY, 1955. – SKS julkaisi teoksen alkuperäisessä kieliasussa 2007, painos sisältää Leena Kirstinän artikkelin: Taikuutta ja tiedettä, arvoituksia ja eräelämää. ISBN 978-951-746-871-8 * Latvasaaren kuninkaan hovilinna, Kustannusoy Kirja, 1916 – 3. p. WSOY, 1957. kieliasun on korjannut Pentti Huovinen. * Kahden taalarin raha, Kustannusoy, Kirja 1917 – 3. p. WSOY, 1957 kieliasun on korjannut Pentti Huovinen. * Suursalon halli, eräkertomuskokoelma, Kustannusoy Kirja 1917 – Karisto, 1972 * Seikkailuja saloilla ja vesillä. (Alfred Emil Ingmanin kootut teokset) Kustannusoy Kirja 1921, sisältää teokset Rimpisuon usvapatsas, Latvasaaren kuninkaan hovilinna, Kahden taalarin raha, Suursalon halli, Nalli, Jouluaatto lammikossa ja Paha käry. == Lähteet == * Suomen kirjailijat tietokanta (vanhentunut linkki) ===Viitteet=== == Aiheesta muualla == * Vapaasti ladattavia Alfred Emil (A. E.) Ingmanin e-kirjoja Projekti Lönnrotilta sekä Project Gutenbergiltä * Hannu Marttila: Rimpisuon usvapatsas. Helsingin Sanomat 26.11.2007. Luokka:Suomalaiset fantasiakirjailijat Luokka:Suomalaiset lasten- ja nuortenkirjailijat Luokka: Suomalaiset novellikirjailijat Luokka: Suomen evankelis-luterilaisen kirkon papit Luokka:Vuonna 1860 syntyneet Luokka:Vuonna 1917 kuolleet
Hebe

Hebe () oli Kreikan mytologiassa nuoruuden jumalatar (roomalaisten vastine: Iuventas) sekä Zeuksen ja Heran tytär. Homeroksen teoksissa Hebe esiintyy tavallisesti jumalten juomanlaskijana. Nuoruudenjumalana Hebeä palvottiin hänen äitinsä Heran rinnalla mahdollisesti tämän ikään kuin erikoistuneena muotona. Tarinan mukaan kun Herakles pääsi Olympokselle Hebestä tuli hänen puolisonsa. Heben tärkeimmät palvontapaikat olivat Fleius ja Sikyon. ==Lähteet== Luokka:Antiikin Kreikan jumalattaret
Käkelä

Käkelä on Orimattilan keskustan itäpuolella oleva kaupunginosa Artjärvelle johtavan seututien 172 varrella. Se muodostaa oman äänestysalueen. Käkelässä sijaitsee myös Jokivarren koulu, jossa on noin 600 oppilasta. Käkelään on keskittynyt nuorten palveluiden lisäksi myös vanhojen palveluita. Siellä sijaitsee Päijät-Hämeen sosiaali- ja terveydenhuollon kuntayhtymän Orimattilan kaupungin alueella sijaitsevat vanhustenhuollon laitospalvelut, kuten Orimattilan Vanhustentaloyhdistys ry:n Orimattilan vuokratalojen Illansuu, Iltarusko, Oloneuvos ja Käkelän palvelukoti.http://www.palvelusantra.fi/tietoa_toiminnasta/kuntakohtainen_palveluhakemisto/orimattila/vanhusten_vuokratalot http://www.orimattila.fi/sivu.php?id=54&sivuid;=412 Sen sijaan Orimattilan terveyspalvelut ovat Tönnössä. Kaupunginosan halki kulkee Lahti–Loviisa-rata. ==Lähteet== ==Aiheesta muualla== * Orimattilan kartta * Jokivarren koulu Luokka:Orimattila
Alivaltiosihteeri

Alivaltiosihteeri on useiden maiden hallinnossa toimiva johtava virkamies, joka toimii hallinnollisissa tehtävissä avustaen valtiosihteeriä tai ministeriä. Tyypillisesti alivaltiosihteeri on ministeriön, viraston tai vastaavan kakkoshenkilö. == Alivaltiosihteeri Suomessa == Suomessa alivaltiosihteeri on valtioneuvoston kanslian, valtiovarainministeriön ja ulkoasiainministeriön virka, josta on määrätty kunkin ministeriön asetuksessaFinlex: Valtioneuvoston asetus valtioneuvoston kansliasta, 13 § tai työjärjestyksessäFinlex: Valtiovarainministeriön työjärjestys, 27 §Finlex: Ulkoasiainministeriön työjärjestys, 5. luku: Ministeriön ja toimintayksikköjen johtotehtävät. Esimerkiksi ulkoasiainministeriön työjärjestyksessä alivaltiosihteereistä määrätään seuraavaa: > Alivaltiosihteereillä on seuraavat vastuualueet: #sisäiset ja ulkoiset > palvelut (oikeuspalvelu, kansalaispalvelut, protokollapalvelut, > hallintopalvelut ja talousyksikkö); #ulko- ja turvallisuuspolitiikka, > Eurooppa, Venäjä ja Keski-Aasia; #kauppapoliittiset asiat ja > talousyhteistyö, Amerikka, Aasia ja Oseania; sekä #kehitysyhteistyö ja > kehityspolitiikka, Afrikka ja Lähi-itä Alivaltiosihteeri # käsittelee > ministerin ja valtiosihteerin apuna vastuualueellaan valtiosihteerille > kuuluvia tehtäviä, # edistää ja sovittaa yhteen ulkoasiainministeriön ja > muiden viranomaisten toimintaa kansainvälisten asioiden hoitamisessa, # > ohjaa ja sovittaa yhteen vastuualueensa toimintaa ja # ratkaisee > toimivaltaansa kuuluvat asiat. Alivaltiosihteerin toimikausi on nykyisin enintään seitsenvuotinen. ==Katso myös== * Valtiosihteeri ==Lähteet== * Luokka:Hallinnon ammatit
Fritz Haarmann

Friedrich "Fritz" Heinrich Karl Haarmann (25. lokakuuta 1879 – 15. huhtikuuta 1925) oli pahamaineinen sarjamurhaaja Hannoverissa, Saksassa. ==Murhat== Vuosina 1919-1924 Hannoverin Vampyyriksi kutsuttu Haarmann murhasi ainakin 24 nuorta poikaa. Pojat olivat useimmiten kodittomia tai kotoaan karanneita, ja viettivät aikaansa rautatieasemalla ruoan tai almujen toivossa. Haarmann houkutteli pojan asuntoonsa luvaten ruokaa ja yösijan, mutta tappoikin tämän puremalla tätä kaulaan. Murhan aikana Haarmann koki seksuaalista tyydytystä. Ruumiit hän hävitti heittämällä ne Leine-jokeen ja poikien vähäiset omaisuudet hän antoi apulaiselleen, Hans Gransille, myytäväksi. Huhuttiin myös, että hän myi murhaamiensa poikien lihaa mustan pörssin sianlihana, mutta todisteita ihmislihan myymisestä ruoaksi ei löydetty. ==Oikeudenkäynti== Oikeudenkäynnissä Haarmann käyttäytyi huolettomasti. Syystä tai toisesta häntä kohdeltiin toisin kuin olisi voinut luulla: Hän esimerkiksi sai polttaa oikeudenkäynnin aikana sikaria, ja hänen pyynnöstään kaikki naiset poistettiin salista. Haarmann oli myös ilomielin kirjoittanut tunnustuksensa, jossa kertoi syyllistyneensä usean pojan murhaan. Tunnustus oli täynnä pienellä kirjoitettuja kommentteja siitä, kuinka hän oli nauttinut teostaan tai kuinka jokin tapaus oli ollut hupaisa. Tuomio oli teloitus mestaamalla. Rangaistus pantiin täytäntöön 15. huhtikuuta 1925. Haarmannin apulainen Hans Grans sai 12 vuotta vankeutta. Haarmannin pää säilöttiin, jotta tutkijat saattaisivat myöhemmin tutkia hänen aivojensa rakennetta. Päätä säilytettiin n. 90 vuoden ajan teloituksen jälkeen Göttingenin yliopistossaTieteen Kuvalehti Historia 15/2013, s. 64-71. Haarmannin pää on nyttemmin haudattu kaikessa hiljaisuudessa.90 vuotta säilötty sarjamurhaajan pää haudattiin salassa. Ilta- Sanomat 26.1.2015. ==Kirjallisuus== Fritz Haarmann esiintyy sivuhenkilönä Margit Sandemon kuvitteellisessa kirjasarjassa Jääkansan tarina. ==Elokuvissa== Aiheesta on tehty myös saksalainen elokuva Der Totmacher (1995). Elokuvan on ohjannut Romuald Karmakar ja pääosassa, Fritz Haarmanina, esiintyi komisario Schimanskina paremmin tunnettu Götz George. Elokuva on pienimuotoinen kamarinäytelmä, joka keskittyy "Hannoverin teurastajan" kuulusteluun. TV 2 esitti elokuvan 1990-luvun lopulla nimellä Kuolonenkeli. Toinen Haarmannia käsittelevä elokuva on Die Zärtlichkeit der Wölfe (1973). ==Lähteet== ==Aiheesta muualla== * Fritz Haarmann: The Butcher of Hannover - The Crime Library * Tieteen Kuvalehti Historia: Hannoverin vampyyri Luokka:Saksalaiset sarjamurhaajat Luokka:Vuonna 1879 syntyneet Luokka:Vuonna 1925 kuolleet
Sinis

Sinis tai Pityokamptes (, "männyn taivuttaja") oli kreikkalaisessa mytologiassa maantierosvo, jonka Theseus tappoi matkallaan Ateenaan Isthmoksessa.Diodoros Sisilialainen: Historian kirjasto iv:59.2-3 (engl. käännös). Hän oli joko PoseidoninHyginus: Fabulae xxxviii (engl. käännös). tai Polypemonin ja Sylean poika.Apollodoros: Bibliotheke ('Kirjasto') 3.16.2 (engl. käännös). Antiikin kirjoittajat eivät ole täysin yksimielisiä siitä, miten Sinis tappoi ohikulkijoita. Yhden version mukaan hän taivutti kaksi mäntyä kaksin kerroin ja sitoi uhrinsa kädet näihin. Päästäessään puut taas äkkiä irti puiden voima repi tämän kahtia.. Theseus tappoi Siniksen samalla tavoin.Pausanias: Periegesis tes Hellados ('Kreikan kuvaus') 2.1.4 (engl. käännös). Toisessa versiossa Sinis pakotti ohikulkijat auttamaan itseään taivuttamaan mäntyä, mutta kun työ oli tehty, hän päästi itse puusta irti, jolloin puu heitti uhrin ilmaan surmaten tämän maahanpudotuksessa.Ovidius: Muodonmuutoksia vii.425-452 (engl. käännös). Tämän muunnelmassa Sinistä ei mainita ollenkaan auttamassa itse työssä, vaan että hän olisi pakottanut ohikulkijat pitämään puuta taivutettuna, ja nämä olivat liian heikkoina saaneet surmansa puun oiottua. Theseus käytti samaa tapaa surmatakseen Siniksen. Siniksellä oli hyvin kaunis ja arvokas tytär, Perigune. Tämä pakeni nähdessään isänsä kuoleman ja kätkeytyi pensaiden ja parsakasvien suojaan. Theseus lähti tämän perään ja kutsuessaan tätä antoi lupauksen, että kohtelisi häntä kunniallisesti eikä tekisi mitään pahaa. Perigune tuli esiin, ja tätä seuranneen tapaamisen seurauksena synnytti tälle pojan, Melanippoksen.Plutarkhos: Theseuksen elämä viii.2 (engl. käännös). == Lähteet == Luokka:Kreikkalainen mytologia
Rijksmuseum

Rijksmuseum (suom. Kansallismuseo) on Alankomaiden kansallismuseo, joka sijaitsee Museumpleinillä Amsterdamissa. Museon kokoelmien painopiste on Hollannin kultaisen kauden maalauksissa.The Masterpieces Guide, Rijksmuseum Amsterdam 2003 Museo perustettiin alun perin vuonna 1798 Haagiin Huis ten Boschiin, ja se avasi ovensa yleisölle vuonna 1800, jolloin se toimi hollantilaisten käskynhaltijoiden kokoelmien näyttelynä. Silloin se tunnettiin nimellä Nationale Kunst-Gallerij (suom. Kansallinen taidegalleria). Vuonna 1808 museo muutti Amsterdamiin kuningas Louis Napoleonin (Napoleon Bonaparten veli) käskystä. Kaupungin omistamat teokset, kuten Rembrandtin Yövartio (), tulivat osaksi kokoelmaa. Vuonna 1885 museo muutti nykyiselle paikalle. Rakennuksen suunnitteli hollantilainen arkkitehti Pierre Cuypers, joka yhdisti työssään gotiikan ja renessanssin elementtejä. Museo sijaitsee hallitsevalla paikalla Museumpleinillä, lähellä Van Gogh Museumia ja Stedelijk Museumia. Rakennus on koristeltu hollantilaista taidehistoriaa mukaillen. Rembrandtin Yövartiolla on ollut oma salinsa museossa vuodesta 1906 lähtien. Vuonna 2003 museossa aloitettiin laajamittaiset peruskorjaustyöt ja restauroinnit, jotka kestivät vuoteen 2013 asti. Maalauskokoelma käsittää muun muassa Jacob van Ruysdaelin, Frans Halsin, Johannes Vermeerin ja Rembrandtin oppilaiden teoksia. ==Kuuluisimpia museossa esillä olevia teoksia== ===Rembrandt=== *Yövartio *The Syndics of the Clothmaker's Guild *The Jewish Bride *The Anatomical Lesson of Dr. Deyman *Peter Denying Christ *Saskia with a Veil *Portrait of Titus in a Monk Habit *Self Portrait as the Apostle Paul *Tobias, Anna and the Goat ===Johannes Vermeer=== *Maitotyttö *The Love Letter *Woman in Blue reading a Letter *The Little Street ===Frans Hals=== *Portrait of a Young Couple *The Company of Reynier Real *Hilpeä juomaveikko *Portrait of Lucas De Clercq *Portrait of Nicolaes Hasselaer *Portrait of a Man ==Lähteet== ==Aiheesta muualla== *Museon viralliset sivustot (tietoa kuudella eri kielellä) *"Philips Wing"in (käytössä olevan siiven) museokartta (pdf) Luokka:Amsterdamin museot Luokka:Kansallismuseot Luokka:Alankomaiden taidemuseot
Palveluksessanne, Miss Daisy

Palveluksessanne, Miss Daisy (Driving Miss Daisy) on Bruce Beresfordin ohjaama yhdysvaltalainen draamakomedia, joka voitti vuonna 1990 parhaan elokuvan Oscarin. Se perustuu Alfred Uhryn samannimiseen näytelmään. Elokuvan keskeisimmissä rooleissa ovat Morgan Freeman, Jessica Tandy ja Dan Aykroyd. Elokuva kertoo vanhasta eteläyhdysvaltalaisesta juutalaisesta naisesta (Tandy) ja tämän autonkuljettajasta (Freeman) suhteesta usean vuoden ajalta. Tarina kerrotaan autonkuljettajan näkökulmasta. Palveluksessanne, Miss Daisy voitti useita palkintoja. Oscar-gaalassa sille annettiin neljä palkintoa yhdeksästä ehdokkuudesta. Elokuva sai parhaan elokuvan, parhaan naispääosan, parhaan sovitetun käsikirjoituksen ja parhaan maskeerauksen Oscarin. Lisäksi elokuva voitti kolme Golden Globea mm. paras komedia- tai musikaalielokuva ja yhden Baftan. == Näyttelijät == == Palkintoja == === Oscarit === * Paras elokuva * Paras naispääosa: Jessica Tandy * Paras sovitettu käsikirjoitus: Alfred Uhry * Paras maskeeraus: Manlio Rocchetti, Lynn Barber, Kevin Haney Ehdokkaana: * Paras miespääosa: Morgan Freeman * Paras miessivuosa: Dan Aykroyd * Paras leikkaus: Mark Warner * Paras lavastus: Bruno Rubeo, Crispian Sallis * Paras puvustus: Elizabeth McBride === BAFTAt === * Paras naispääosa: Jessica Tandy Ehdokkaana: * Paras elokuva * Paras ohjaus: Bruce Beresford * Paras sovitettu käsikirjoitus: Alfred Uhry === Golden Globet === * Paras komedia- tai musikaalielokuva * Paras miespääosa komediassa tai musikaalissa: Morgan Freeman * Paras naispääosa komediassa tai musikaalissa: Jessica Tandy == Myöhempi arvostus == The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.AFI’s 100 Most Inspiring Films of All Time, American Film Institute 2006. Viitattu 16.2.2023. == Lähteet == Luokka:Yhdysvaltalaiset draamakomediaelokuvat Luokka:Vuoden 1989 yhdysvaltalaiset elokuvat Luokka:Bruce Beresfordin ohjaamat elokuvat Luokka:Parhaan elokuvan Oscar-palkinnon saaneet elokuvat Luokka:Parhaan naispääosan Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Parhaan maskeerauksen Oscar-palkinnon saaneet elokuvat Luokka:Warner Brosin elokuvat
Jefferson Starship

Jefferson Starship on yhdysvaltalainen rock-yhtye. Sen perustivat vuonna 1974 kaksi vuotta aiemmin hajonneen Jefferson Airplane -yhtyeen jäsenet. Kun perustajajäsen Paul Kantner erosi yhtyeestä 1984, se vaihtoi nimekseen Starship, ja Kantnerin uusi yhtye otti myöhemmin nimekseen Jefferson Starship. Jefferson Starship aloitti Jefferson Airplanen tyylisellä rockilla mutta muutti vuosien mittaan tyylinsä listapopiksi ja saavuttikin listamenestystä. Vuoden 1979 single "Jane" nousi top-20:een. Yhtyeen kokoonpanossa tapahtui vuosien varrella useita muutoksia. Laulusolisti Grace Slick joutui jättämään yhtyeen väliaikaisesti vuonna 1978 riideltyään konserttiyleisön kanssa Saksassa, ja laulusolistiksi tuli Mickey Thomas. Slick palasi yhtyeeseen vielä 1980-luvulla kunnes jätti sen vuosikymmenen lopulla. Myös kitaristi/laulaja Marty Balin jätti yhtyeen 1970-luvun lopulla. Perustajajäsen Paul Kantner kyllästyi yhtyeen musiikilliseen linjaan ja jätti sen vuoden 1984 jälkeen. Hänen jälkeensä lähti myös David Freiberg. Kantnerin lähdön jälkeisen oikeusjutun seurauksena yhtye vaihtoi nimekseen Starship. Se jatkoi popmusiikin tekemistä ja saavutti seuraavina vuosina useita listahittejä. Yhtyeen suosio hiipui 1990-luvun alkuun mennessä. Lähes kaikki alkuperäiset jäsenet olivat lähteneet, ja yhtyeen toiminta oli lakannut vuonna 1991. Mickey Thomas perusti sen jälkeen yhtyeen nimeltä Starship featuring Mickey Thomas ja lähti sen kanssa kiertueelle. Paul Kantner perusti lähtönsä jälkeen yhtyeen nimeltä Jefferson Starship: The Next Generation, joka lyhensi myöhemmin nimekseen Jefferson Starship. Kantnerin yhtye on jatkanut alkuperäisen Jefferson Airplanen ja varhaisen Jefferson Starshipin progressiivisen rockin linjoilla. ==Diskografia== * Dragon Fly (1974) * Red Octopus (1975) * Spitfire (1976) * Earth (1978) * Freedom at Point Zero (1979) * Modern Times (1981) * Winds of Change (1982) * Nuclear Furniture (1984) * Windows of Heaven (1998) * Jefferson's Tree of Liberty (2008) * Mother of the Sun (2020) ==Lähteet== == Aiheesta muualla == *
Anastasia (televisiosarja)

Anastasia () on venäläinen telenovela, joka kertoo venäläisten aatelisperheiden ja keisarin hovin elämästä sekä ihmissuhdesotkuista tsaarinaikaisella Venäjällä vuonna 1839. Sarjassa esiintyvät muun muassa venäläiset näyttelijät Jelena Korikova, Pjotr Krasilov, Daniil Strahov ja Albert Filozov. Suomessa sitä alettiin esittää 5. kesäkuuta 2006 Nelosella. Sarjaa tuottivat yhdessä venäläinen Amedia ja amerikkalainen SPTI (Sony Pictures Television International). ==Tekijät== ===Näyttelijät=== * Jelena Korikova (Anna Platonova) * Pjotr Krasilov (Mihail Repnin) * Daniil Strahov (Vladimir Korf) * Albert Filozov (Ivan Ivanovitš Korf) * Dmitri Isajev (Aleksanteri II) * Aleksandr Filippenko (Andrei Zabalujev) * Olga Ostroumova (Maria Dolgorukaja) * Jekaterina Klimova (Natalia Repnina) * Anton Makarski (Andrei Dolgoruki) * Ljudmila Kurepova (Sonja Dolgorukaja) * Anna Tabanina (Liza Dolgorukaja) * Aljona Bondartšuk (Aleksandra) * Viktor Veržbitski (Nikolai I) * Anna Gorškova (Polina) * Dmitri Ševtšenko (Karl Modestovitš Schuller) * Aleksei Osipov ja Ilja Sokolovski (Nikita) * Igor Dmitrijev (Sergei Stefanovitš Obolenski) * Vladimir Kašan (Aleksandr von Benckendorff) * Aleksandr Kaljagin (Vasili Žukovski) * Marina Aleksandrova (Maria Hessen- Darmstadt) * Marina Kazankova (Olga Kalinovskaja) * Olga Sjomina (Tatjana) * Teona Dolnikova (Rada) * Aleksandr Dzjuba (Sedoi) * Emmanuil Vitorgan (Pjotr Dolgoruki) * Svetlana Toma (Sytsiha) * Nina Usatova (Varvara) ===Muut tekijät=== * Käsikirjoittajat: Lisa Seidman, Linda Schreyer, Ekaterina Dvigubskaja, Stanislav Libin, Anna Plotkina, Peter Shtein, Alexander Smirnov. * Tuottajat: Aleksandr Akopov, Jeff Lerner, Paul Rauch, Dmitri Shutko. ==Aiheesta muualla== * Anastasian esittely televisiokanava Nelosella * Sarjan kotisivu * Epäviralliset fanisivut Luokka:Telenovelat Luokka:Venäläiset televisiosarjat
Chris Carmack

Chris Carmack (s. 22. joulukuuta 1980 Washington) on yhdysvaltalainen näyttelijä ja entinen malli. Hän on tunnettu lähinnä roolistaan O.C:ssa, jossa hänen roolihahmonsa oli Luke Ward. Carmack esiintyi sarjassa ensimmäisellä tuotantokaudella ja näyttäytyi yhdessä toisen tuotantokauden jaksossa. Hän avioitui lokakuussa 2018 Erin Slaverin kanssa. Heillä on syksyllä 2016 syntynyt tytär. == Filmografia == ===Televisiosarjat=== * O.C. – Luke Ward * Dawson’s Creek – Vierailu * Strangers with Candy – Laird – 3. tuotantokausi * E!'s 101 * Beach Girls – Cooper Morgenthal – 2005 * Related – Alex – 2005/2006 * On Air w/ Ryan Seacrest – Vieraana 29. tammikuuta 2004 * Player$ – Jakso: Voodoo That You Do...with Hobbits * Player$ – Jakso: The Show to End All the Shows * The Sharon Osbourne Show – Vieraana 11. marraskuuta 2003 * Smallville – Geoff Johns – 4. tuotantokausi * Jake In Progress – Jared Rush * The Tony Danza Show – Vieraana 2006 * Nashville – Will Lexington – 2013–2018 * Greyn anatomia – lääkäri Atticus Lincoln – 2018– ===Elokuvat=== * Bring It On Again – Todd – 2004 * The Last Ride – Matthew Rondell – 2004 * Candy Paint – Jalkapallonpelaaja – 2005 * The Power of Yoga – Itse – 2005 * Just My Luck – David Pennington – 2006 * Lovewrecked – Jason Masters – 2006 * Suburban Girl – Jed Hanson – 2007 * The Butterfly Effect 3: Revelations – 2009 * Pinnan alla 2 – Riutta - Sebastian - 2009 == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt
Juntta

Juntta voi tarkoittaa: * paalujuntta, paalutuksessa käytetty lyömäväline * sotilasjuntta tai muu politiikassa vaikutusvaltainen ryhmittymä (espanjan sanasta junta ’hallitus, johtokunta’).
Macho Man

Macho Man on Village People -yhtyeen toinen albumi vuodelta 1978. Nimikappale "Macho Man" nousi albumin tunnetuimmaksi kappaleeksi. == Kappaleet == # # # # # # == Kokoonpano == * Victor Willis – Poliisi * Glenn Hughes – Nahkamies * Randy Jones – Cowboy * Felipe Rose – Intiaani * David Hodo – Rakennusmies * Alex Briley – Sotilas == Aiheesta muualla == * Macho Man discogs.com -sivustolla Luokka:Vuoden 1978 EP:t Luokka:Village Peoplen albumit
Arthur Balfour

Arthur James Balfour (25. heinäkuuta 1848 – 19. maaliskuuta 1930) oli Balfourin ensimmäinen jaarli, brittiläinen valtiomies ja Yhdistyneen kuningaskunnan pääministeri 1902–1905. Hänet muistettaneen parhaiten vuoden 1917 Balfourin julistuksesta, jossa Britannia ilmoitti tukevansa ”kansallisen kodin” perustamista juutalaisille Palestiinaan.The official site of the Prime Minister’s Office Viitattu 6.9.2014 Balfour nousi konservatiivien riveissä parlamenttiin vuonna 1874 Hertfordin edustajana. Vuonna 1891 hänestä tuli valtiovarainministeri. Lyhyen oppositiokauden jälkeen hän palasi samaan asemaan vuonna 1895. Balfour seurasi vuonna 1902 pääministerinä setäänsä Lordi Salisburyä, joka oli myös hänen poliittinen oppi-isänsä. Pääministerikausi jäi kuitenkin lyhyeksi, sillä kabinetti hajosi erimielisyyteen vapaakaupasta. Balfourilla oli erimielisyyksiä myös kuninkaan kanssa. Hän jatkoi kuitenkin puoluejohtajana oppositiosta käsin. Ensimmäisen maailmansodan aikana hän nousi ulkoministeriksi. Tässä asemassa hän antoi 2. marraskuuta 1917 Balfourin julistuksen, jonka mukaan Britannian hallitus tukee sionistien pyrkimystä oman juutalaisvaltion perustamiseksi Palestiinaan. 1920-luvulla Baldwin toimi pitkään lordipresidenttinä (Lord President of the Council) muun muassa Stanley Baldwinin hallituksessa. == Lähteet == Luokka:Yhdistyneen kuningaskunnan pääministerit Luokka:Yhdistyneen kuningaskunnan ulkoministerit Luokka:Brittiläisten puolueiden puheenjohtajat Luokka:Cambridgen yliopiston kanslerit Luokka:Jaarlit Luokka:Vuonna 1848 syntyneet Luokka:Vuonna 1930 kuolleet
Sentence of Death

Sentence of Death on saksalaisen thrash metal -yhtye Destructionin ensimmäinen EP, joka julkaistiin vuonna 1984. Tämäkin levy on yksi black metalin edelläkävijöistä ja sanotaankin joskus black thrashiksi. ==Kappaleet== # # # # # # ==Kokoonpano== *Marcel Schmier – basso, laulu *Mike Sifringer – kitara *Tommy Sandmann – rummut == Lähteet == == Aiheesta muualla == * * Luokka:Vuoden 1984 EP:t Luokka:Destructionin albumit
Raina

Raina muodostuu paperikoneen viiraosalla. Rainanmuodostus on erittäin tärkeässä osassa paperin lopullisen laadun suhteen. Kun valitut ainekset on sekoitettu vesipitoiseksi seokseksi, seos levitetään massarainaksi, josta poistetaan vesi puristamalla ja haihduttamalla, ja näin syntyy kuiva raina. Paperi pysyy koossa rainan kuivatuksen aikana syntyvien vetysidosten ansiosta. Vetysidosten lujuus on riippuvainen rainan muodostuksen aikana syntyneestä kuitujen ja muiden raaka-aineiden jakautumasta. ==Lähteet== *Paperin ja kartongin valmistus Luokka:Paperikoneet de:Papiermaschine#Siebpartie en:Wire#Uses
Hierre

Hierre on hakkeesta valmistettua puukuitumassaa, jota käytetään paperin valmistukseen. Valmistusprosessia kutsutaan hiertämiseksi. Pääasiassa hierrettä valmistetaan havupuista. Vaikka hierteen optiset ja pintaominaisuudet ovat hieman hioketta huonommat, niin paremman lujuutensa takia se soveltuu myös hienojen paperilajien valmistukseen. Suomessa hierrettä valmistetaan männystä ja kuusesta. Suomalaisen metsäteollisuuden suuri etu on hierteestä valmistettu korkealuokkainen paperi, joka tunnetaan myös maailmalla.http://209.85.129.132/search?q=cache:aw3NowqmiyYJ:powersystems.tkk.fi/opinnot/29-03-06.ppt+hierre&cd;=3&hl;=fi&ct;=clnk≷=fi ==Lähteet== Luokka:Paperiteollisuus
Orlan (tanssitaitelija)

Orlan (s. 30. toukokuuta 1947 Saint-Étienne, Ranska) on ranskalainen multimedia- ja performanssitaiteilija sekä ensimmäinen taiteilija, joka käytti plastiikkakirurgiaa taiteellisena ilmaisuvälineenä. The Reincarnation of Saint Orlan oli vuosina 1990-1993 tehty taideprojekti, jonka aikana Orlanille suoritettiin yhdeksän plastiikkakirurgista leikkausta, joiden tarkoitus oli saada hänet muistuttamaan taideteosten hahmoja kuten Mona Lisaa. Osa leikkauksista lähetettiin suorana satelliittikuvana ympäri maailmaa ja Orlan mm. vastaili katsojien kysymyksiin leikkauksen aikana. ==Aiheesta muualla== * Orlan - virallinen kotisivu Luokka:Ranskalaiset taiteilijat Luokka:Ranskalaiset performanssitaiteilijat Luokka:Vuonna 1947 syntyneet Luokka:Elävät henkilöt
William Billings

thumb|250px|William Billingsin muistolaatta Bostonissa. William Billings (7. lokakuuta 1746 Boston – 26. syyskuuta 1800 Boston) oli yhdysvaltalainen säveltäjä. Hän vietti lähes koko elämänsä Bostonissa, Massachusettsissa. Pääasiassa kuorolle säveltänyttä Billingsiä äntä pidetään Yhdysvaltojen ensimmäisenä ammattisäveltäjänä ja tärkeimpänä 1700-luvun amerikkalaisista säveltäjistä. Hän perusti myös Yhdysvaltojen ensimmäisen kirkkokuoron. Billingsin uran noin 350 sävellyksistä merkittävimpiä ovat ”Chester”, ”David’s Lamentation”, ”I Am the Rose of Sharon”, ”Lamentation over Boston” sekä ”Modern Music”. Hänet valittiin vuonna 1970 Songwriters Hall of Fameen. Billingsin toinen silmä oli syntymästä lähtien sokea. Hän opiskeli musiikkia nuoresta iästä lähtien ja onnistui 1760-luvun loppuun mennessä luomaan uran päätoimisena säveltäjänä. Hän ryhtyi vuonna 1769 laulunopettajaksi opettaen Bostonissa ja myöhemmin Stoughtonissa ja Providencessa. Hän toimi Boston Magazine -lehden päätoimittajana vuonna 1783. Huolimatta 1770- ja 1780-luvuilla nauttimastaan suosiosta Billings ajautui 1780-luvun lopulla taloudellisiin vaikeuksiin. Hän kuoli velkaisena Bostonissa syyskuussa 1800, 53 vuoden iässä. Hänet haudattiin nimettömään hautaan. == Julkaistut laulukokoelmat == Billings julkaisi urallaan kuusi laulukokoelmaa. Niistä ensimmäinen, vuoden 1770 The New-England Psalm-Singer, on mahdollisesti varhaisin yksittäisen yhdysvaltalaissäveltäjän tuotannosta julkaistu laulukokoelma. *The New-England Psalm-Singer (1770) *The Singing Master’s Assistant (1778) *Music in Miniatyre (1779) *The Psalm-Singer’s Amusement (1781) *Suffolk Harmony (1786) *The Continental Harmony (1794) == Lähteet == == Aiheesta muualla == * The Music of William Billings Luokka:Yhdysvaltalaiset säveltäjät Luokka:Songwriters Hall of Fame Luokka:Vuonna 1746 syntyneet Luokka:Vuonna 1800 kuolleet
Klytaimestra

Klytaimestra () tai Klytaimnestra (; ) oli kreikkalaisessa mytologiassa Tyndareuksen ja Ledan tytär ja Agamemnonin puoliso.Castren & Pietilä-Castren 2000, s. 267 == Tarinoita Klytaimestrasta == Klytaimestran äiti synnytti kaksi munaa Zeuksen maattua tämän kanssa joutsenen hahmossa. Näistä syntyivät myös Klytaimestran sisarukset: Zeuksen siittämät Polydeukes ja Helena ja Tyndareuksen siittämä Kastor. Klytaimestran ensimmäinen aviomies oli Tantalos, jonka kuningas Agamemnon surmasi. Tämän jälkeen Klytaimestrasta tuli Agamemnonin puoliso. Suhteesta syntyivät lapset Ifigeneia, Elektra, Khrysothemis ja Orestes. Agamemnon johti kreikkalaisten joukkoja Troijan sotaan. Heidän alustensa juututtua Auliin satamaan Agamemnonin tapettua Artemiille pyhitetyn hirven, ja jumalattaren kostettua nostamalla myrskyn, Agamemnon lähetti Kalkhaan neuvosta hakemaan tyttärensä Ifigeneian uhrattavaksi jumalille sovitusuhrina. Vaimolleen hän valehteli tarvitsevansa tytärtään antaakseen hänet Akhilleukselle palkkioksi palveluksistaan. Tämän teko toimi osittaisena motiivina Klytaimestralle murhata puolisonsa. Sotaretken aikana Klytaimestra aloitti suhteen Agamemnonin serkun Aigisthoksen kanssa, minkä seurauksena syntyi Erigone. Yhdessä nämä suunnittelivat kuninkaan murhaamista kun tämä palaisi. Sodan päätyttyä Agamemnon palasikin takaisin, mutta hänellä oli mukanaan Kassandra, jonka hän oli ottanut rakastajattarekseen retken aikana. Saavuttuaan palatsiin Agamemnon osallistui pitoihin Kassandran odottaessa ulkopuolella vaunuissa, jolloin Klytaimestra toteutti suunnitelmansa ja murhasi miehensä sotkettuaan hänet ensin kiinni vaatekappaleeseen. Kassandra, jolla oli ennustamisen lahja, näki rakastajansa ja oman murhansa ennalta, mutta ei onnistunut saamaan apua; Apollon oli kironnut hänet niin, ettei kukaan uskoisi hänen ennustuksiaan. Juostuaan palatsiin Klytaimestra murhasi hänetkin. Agamemnonin kuoleman jälkeen Aigisthos nousi valtaistuimelle ja hallitsi Klytaimestran kanssa. Lopulta molemmat saivat kuitenkin surmansa Agamemnonin pojan, Oresteen, kädestä, joka näin kosti isänsä kuoleman. == Lähteet == * === Viitteet === == Aiheesta muualla == Luokka:Kreikkalaisen mytologian kuningattaret
Extraliga

Extraliga tarkoittaa seuraavia asioita: * Extraliga, slovakialainen jääkiekkosarja * Extraliga, tšekkiläinen jääkiekkosarja. * Ekstraliga, valkovenäläinen jääkiekkosarja.
Korvalehti

thumb|Ihmisen korvalehti Korvalehti on ulkokorvan näkyvä osa pään ulkopuolella. Korvalehden alakärkeä kutsutaan korvannipukaksi. Korvalehden tarkoitus on kerätä ääniaaltoja korvakäytävään. Sen se tekee toimimalla suppilona vahvistaen ääntä ja ohjaamalla aallot korvakäytävään. Ääni käy myös läpi suodatusprosessin, kun se heijastuu korvalehdestä. Prosessi lisää ääneen suuntatietoja. Ihmisen korvalehden suodatusefekti suosii ääniä, jotka ovat ihmispuheen taajuusalueella. Korvalehden alaosassa ei ole hermoja niin kuin rustossa. Ihmisen korvalehti on keskimäärin noin 6,3 senttimetriä pitkä. Korva kasvaa koko eliniän ajan. Erään yhdysvaltalaisen tutkimuksen mukaan korvan ympärysmitta kasvaa 0,51 millimetriä vuodessa. Kasvu johtuu ilmeisesti kollageenin muutoksista. Jokaisen ihmisen korvanlehti on yhtä yksilöllinen kuin sormenjälki.Mtv-uutiset Korvalehteen voidaan tehdä lävistyksiä esimerkiksi tragukseen ja korvannipukkaan. ==Lähteet== * ===Viitteet=== Luokka:Korva
Yoshi’s Story

Yoshi’s Story on Nintendon kehittämä julkaisema tasohyppelypeli. Peli on julkaistu Nintendo 64:lle vuonna . == Pelaaminen == Pelaaja ohjaa erivärisiä yosheja. Pelin tarina kulkee kirjana, jonka jokaisella kuudella aukeamalla on oma teemansa. Jokainen aukeama jakautuu neljään tasoon, joista on kerralla suoritettava kolme. Kaikkia kenttiä ei siis voi pelata yhdellä läpipeluukerralla. Yoshien tehtävänä on kerätä jokaisesta tasosta vähintään 30 hedelmää päästäkseen seuraavalle tasolle. Taso päättyy heti 30 hedelmän jälkeen. Jos yoshi saavuttaa tason "lopun" keräämättä tarpeeksi hedelmiä, hän palautuu takaisin kentän alkuun. Tavallisia yosheja on kuusi eriväristä, minkä lisäksi on kaksi salaista yoshia. Tavalliset yoshit saavat lisäpisteitä syömällä lempihedelmiään tai itsensä värisiä vihollisia. Salaiset musta ja valkoinen yoshi pitävät kaikista väreistä, joten näillä hahmoilla on mahdollista saada tavallista paremmat pisteet. Mikäli pelaaja häviää vahingossa yhdellä yoshilla, hänen täytyy valita joku toisen värinen yoshi. Nintendon tyylin mukaan yoshit eivät kuole, vaan heikot yoshit pyörtyvät ja heidät vangitaan. Luokka:Yoshi-pelit Luokka:Nintendo 64 -pelit Luokka:Vuoden 1998 videopelit Luokka:Nintendon julkaisemat videopelit
Ankhises

Ankhises () on kreikkalaisessa mytologiassa Troijan kuninkaan Priamoksen serkku. Hän sai rakkaudenjumalatar Afroditen kanssa pojan nimeltä Aineias. Ankhises kerskaili suhteestaan Afroditen kanssa, josta suuttuneena Zeus rampautti tämän salamaniskulla. Troijan tuhouduttua Ankhiseen poika Aeneias kantoi hänet pois palavasta kaupungista.Castren & Pietilä-Castren 2000, s. 38 == Lähteet == * === Viitteet === Luokka:Kreikkalainen mytologia
Nikolai Rajevski

Nikolai Nikolajevitš Rajevski (; 25. syyskuuta (J: 14. syyskuuta) 1771 Pietarissa – 28. syyskuuta (J: 16. syyskuuta) 1829 Boltyškan kylässä Žerkassyn alueella) oli venäläinen 5. divisioonan komentaja Nikolai Tutškovin jälkeen Suomen sodassa. Jouduttuaan tappiolle Lapuan taistelussa Rajevski joutui luovuttamaan paikkansa kreivi Nikolai Kamenskille. Hän kunnostautui myöhemmin myös Venäjän sodassa Ranskaa vastaan vuonna 1812 käydyissä taisteluissa. ==Aiheesta muualla== *Nikolai Rajevskin elämäkerta projekti Hrono **Zalsskij K. A.: Napoleonovskien voiny 1799-1815, Biografišeskij entšiklopeditšeskij slovar, 2003, Залесский К.А. Наполеоновские войны 1799–1815. Биографический энциклопедический словарь, Москва, 2003. * Reima T.A. Luoto – Heikki Talvitie – Pekka Visuri: Suomen sota 1808–1809, Espoo 2008. == Lähteet == Luokka:Venäläiset kenraalit Luokka:Suomen sota Luokka:Vuonna 1771 syntyneet Luokka:Vuonna 1829 kuolleet
Tantalos

Tantalos (kr. Τάνταλος) oli kreikkalaisessa mytologiassa tantalidien suvun kantaisä ja Pelopsin ja Nioben isä. Hän oli erään taruversion mukaan Lyydian kuningas ja Zeuksen sekä okeanidi Pluton poika. Hän oli rikas sekä läheinen jumalten kanssa, mutta kuitenkin rikkoi useita kertoja jumalien antamia sääntöjä. Hän kertoi jumalien pidoissa kuulemiaan salaisuuksia, tarjosi nektaria ystävilleen sekä yritti syöttää poikansa Pelopsin jumalille. Hänet lähetettiin rangaistukseksi Tartarokseen, missä hän joutui seisomaan kaulaansa myöten vedessä, joka katosi hänen yrittäessä juoda janoonsa. Lisäksi hänen päänsä päällä riippui hedelmiä, jotka myös pakenivat hänen ulottuviltaan.Homeros, Odysseia XI, 582-92. == Tantaloksen tuska == Tantaloksen tuskalla tarkoitetaan asiaa, joka on lähellä mutta kuitenkin saavuttamattomissa. ==Myöhemmät kirjalliset viittaukset== Pentti Saarikoski on kirjoittanut Pelopsista ja Tantaloksesta runon. Katri Vala on kirjoittanut Tantaloksesta runon. Victor Hugon kirjassa Notre-Damen kellonsoittaja viitataan Tantaluksen tuskiin pikkupojan kantaessa leipää. == Lähteet == == Aiheesta muualla == Luokka:Kreikkalainen mytologia
Rheinmetall L44

Rheinmetall L44 on saksalaisen puolustustarvikeyritys Rheinmetallin suunnittelema ja valmistama 120 millimetrin kaliiperia oleva sileäputkinen panssarivaunukanuuna. Se painaa noin 1 190 kilogrammaa. Nykyisin L44:n valmistuksesta vastaa Rheinmetallilta lisenssin hankkinut yhdysvaltalainen General Dynamics, ja kanuuna tunnetaan Yhdysvaltain asevoimissa tunnusnimellä M256. Kanuunaa käytetään useissa taistelupanssarivaunuissa, muun muassa Leopard 2:ssa, M1 Abramsissa ja Type 90:ssä. Kanuuna on varustettu savunpoistajalla (putken keskiosassa näkyvä suurempi säiliö), putken taipumaa vähentävillä lämpökilvillä ja lämpötaipumisen korjaamiseen tarkoitetulla pienellä peilillä. Rheinmetall L44 edellyttää ampujan lisäksi myös lataajaa, minkä vuoksi Leopard 2:ssa ja M1 Abramsissa tulee olla nelihenkinen miehistö. Automaattisesti ladattavissa panssarivaunukanuunoissa, kuten 2A46M:ssa, ei tarvita lataajaa. == Aiheesta muualla == Luokka:Suomen puolustusvoimien tykkikalusto Luokka:Panssarivaunukanuunat
Tsubasa

Tsubasa voi tarkoittaa seuraavia: * Tsubasa: Reservoir Chronicle, manga- ja anime-sarja * Tsubasa Honda (s. 1992), japanilainen näyttelijä * Tsubasacon, yhdysvaltalainen anime-tapahtuma * Captain Tsubasa, manga-sarja
Hans Henrik Gripenberg

Hans Henrik Gripenberg (14. huhtikuuta 1754 Karhiniemi, Huittinen – 25. lokakuuta 1813 Tukholma) oli Suomen sotaan osallistunut ruotsalainen kenraalimajuri. Hän kuului Gripenbergin aatelissukuun ja hänen vanhempansa olivat everstiluutnantti Odert Johan GripenbergStriden om Finland 1808-1809, s. 54 ja Eva Gustafva Silfversvan. Hän avioitui 1780 Hedvig Lovisa Janssonin kanssa. Heidän poikiaan olivat koulumies Odert Henrik Gripenberg ja senaattori Johan Ulrik Sebastian Gripenberg. Gripenberg kirjoittautui asepalvelukseen jo kahdeksanvuotiaana. Gripenberg otti osaa Kustaa III:n sotaan majurina Hämeen jalkaväkirykmentissä. Hänet ylennettiin 1789 everstiluutnantiksi ja 1794 everstiksi sekä 1795 Hämeen jalkaväkirykmentin komentajaksi. Hän osallistui Suomen sotaan ja 1808−1809 komensi Tornion seudulla 3 800 sotilaan vahvuista Ruotsin pohjoista armeijaa. Hänen joukkonsa antautuivat 25. maaliskuuta 1809 Kainuunjoella Ruotsin Länsipohjassa venäläiselle ylipäällikkö Barclay de Tollylle, mistä hän joutui myöhemmin epäillyksi maanpetoksesta kuitenkaan ilman lopullisia oikeudellisia seuraamuksia. == Lähteet == == Aiheesta muualla == Veli-Matti Syrjö: Gripenberg, Hans Henrik (1754–1831) Kansallisbiografia- verkkojulkaisu 6.9.2001. Suomalaisen Kirjallisuuden Seura. Luokka:Ruotsalaiset kenraalit Luokka:Suomen sota Luokka:Vuonna 1754 syntyneet Luokka:Vuonna 1813 kuolleet
Korvannipukka

Korvannipukka () tai pelkkä nipukka on korvalehden alakärki. Ihmisten korvannipukoiden koko vaihtelee paljon henkilöstä toiseen. Joskus sanotaan, ettei henkilöillä, joilla on pienet nipukat, ole nipukoita ollenkaan. Ihmiset voidaankin jakaa nipukallisiin ja nipukattomiin nipukan koon perusteella. Nipukkaan voidaan lävistää reikä korvakorua varten. Korvannipukan periytymistapa ihmisillä tunnetaan hyvin. Korvannipukka periytyy vallitsevasti eli dominoivasti, kun taas korvannipukan puuttuminen on peittyvästi eli resessiivisesti periytyvä ominaisuus. Luokka:Ihmisen anatomia Luokka:Korva Luokka:Perinnölliset ominaisuudet de:Ohrmuschel#Ohrläppchen
Francesco Cossiga

Francesco Cossiga (26. heinäkuuta 1928 Sassari, Italia – 17. elokuuta 2010 Rooma, Italia) oli italialainen poliitikko ja lakimies. Hän oli Italian kahdeksas presidentti vuosina 1985–1992. Hän edusti kristillisdemokraattista puoluetta. Presidenttikautensa jälkeen Cossiga oli Italian senaatin elinikäinen jäsen (1985–2010). Cossiga on toiminut myös Italian sisäministerinä (1976–1978), pääministerinä (1979–1980) sekä senaatin puheenjohtajana (1983–1985). Cossiga erosi sisäministerin tehtävistä 10. toukokuuta 1978, Aldo Moron murhan jälkeisenä päivänä ja vetäytyi tilapäisesti politiikasta. Tämä poissaolo jäi kuitenkin vain muutaman päivän mittaiseksi ja jo seuraavan vuoden elokuussa Cossigasta tuli pääministeriMontanelli & Cervi s. 50 Cossiga oli koulutukseltaan lakitieteen maisteri ja hän opetti valtiosääntöoikeutta Sassarin yliopistossa. Hän toimi myös oikeustieteen (valtiosääntöoikeuden) professorina. Hän oli kommunistijohtaja Enrico Berlinguerin pikkuserkku.Montanelli & Cervi s. 52 ==Lausunto 9/11-terrori- iskusta== Marraskuussa 2007 Cossiga antoi lausunnon, jonka julkaisi italialainen Corriere della Sera -sanomalehti, jossa hän sanoi että ”demokraattipiirit Amerikassa ja Euroopassa tietävät jo yleisesti, että tuhoisan 9/11-terroristi-iskun suunnittelivat ja toteuttivat tiedustelupalvelut CIA ja Mossad sionistisen maailman sponsoroimana”. Lausuntoa siteerattiin laajalti internetissä. The Guardian -lehden mukaan lausunto oli kuitenkin ironinen. == Lähteet == * Artikkeli italiankielisessä Wikipediassa, viitattu 15.2.2011: :Francesco Cossiga. (Versio 2.2.2011). Wikipedia, L'enciclopedia libera. Tratto il 15 febbraio 2011, 00:32 da http://it.wikipedia.org/w/index.php?title=Francesco_Cossiga&oldid;=38263880. * * === Viitteet === Luokka:Eurooppa-neuvoston puheenjohtajat Luokka:Italian presidentit Luokka:Italian pääministerit Luokka:Italialaiset kristillisdemokraattiset poliitikot Luokka:Vuonna 1928 syntyneet Luokka:Vuonna 2010 kuolleet
Spontaani sikiäminen

Spontaani sikiäminen, spontaani generaatio () tai alkusynty on vanhentunut biologinen teoria, jonka mukaan eräät eliöt syntyisivät nykyisissäkin olosuhteissa elottomasta aineesta. Teoriaa ei pidä sekoittaa nykyaikaiseen käsitykseen elämän synnystä, johon viitataan myös sanalla abiogeneesi. Aristoteles päätteli aikoinaan, että koiperhoset syntyvät villasta ja kirput lannasta. Anaksimandros taas arveli että kaikki elävät olennot syntyvät vedestä, joka höyrystyy auringon lämmössä. Keskiajan Euroopassa ajateltiin muun muassa yhä, että kärpäsentoukat syntyvät lannasta. Italialainen lääkäri Francesco Redi osoitti tämän käsityksen erheelliseksi vuonna 1668. Vasta 1600-luvun lopussa todettiin, ettei alkusyntyä tapahdu. Kun bakteerit oli 1600-luvulla löydetty, monet tutkijat päättelivät niiden syntyvän elottomasta aineesta ja eroavan tässä suhteessa kaikista muista eliöistä. Vasta Louis Pasteur osoitti 1800-luvulla kokeellisesti, ettei edes bakteereita synny tällä tavoin. == Lähteet == Luokka:Biologian historia Luokka:Vanhentuneet tieteelliset teoriat Luokka:Elämän synty
Vaikku

Vaikku eli korvavaha on korvakäytävän vahamaista, keltaista eritettä, jonka tarkoitus on suojata korvakäytävää. Vaikkua syntyy kun korvakäytävän ulomman kolmanneksen ihon talirauhasten ja seruminaalirauhasten eritteet sekoittuvat keskenään. Niiden lisäksi vaikussa on korvakäytävän kuolleita ihosoluja. Vaikku muodostaa rasvapitoisen ja vettä hylkivän kalvon, joka suojaa korvakäytävää kosteudelta ja epäpuhtauksilta. Ilman vaikkua korvakäytävän iho halkeilisi ja mikrobit pääsisivät tunkeutumaan ihoon ja aiheuttamaan tulehduksen. Vaikussa on bakteereita tuhoavaa lysotsyymi-entsyymiä. Vaikun koostumus vaihtelee eri väestöillä ABCC11-geenin mutaatioiden johdosta. Eurooppalaisilla ja afrikkalaisilla vaikku on kosteaa ja tahmeaa, mutta itäaasialaisilla, intiaaneilla ja eskimoilla kuivaa. Muissa Aasian osissa ihmisillä esiintyy yhtä paljon kosteaa ja kuivaa vaikkua. Vaikku poistuu korvakäytävästä normaalisti itsestään. Jos sitä muodostuu liikaa, tai jos se poistuu hitaasti, se saattaa tukkia korvakäytävän. Näin syntynyt vahatulppa voi heikentää kuuloa, aiheuttaa korvaan painon tunnetta ja huminaa, tai johtaa huimaukseen. Näin voi käydä etenkin kun korvaan pääsee vettä ja vaikku turpoaa. Vaha voidaan poistaa korvasta huuhtelemalla, imulla tai instrumentein. Vahatulppa uusiutuu usein. Korvan kaiveleminen sormella tai vanupuikon työntäminen korvaan voi kiihdyttää vaikun tuotantoa ja kasata vaikun tulpaksi. Myös kuulokojeen käyttö voi lisätä vaikun muodostumista. ==Lähteet== Luokka:Elimistön eritteet Luokka:Korva
Hyperseksuaalisuus

Hyperseksuaalisuus tarkoittaa poikkeavan korostunutta seksuaalisuutta. Se saattaa olla esimerkiksi kaksisuuntaisen mielialahäiriön maanisen vaiheen oire ja johtaa tekoihin, joita henkilö myöhemmin katuu. Hyperseksuaaliselle henkilölle on ominaista hyvin vahva sukupuolivietti ja pakkomielle seksistä, "seksiaddiktio". Hyperseksuaalisuuden merkkinä pidetään toistuvaa tarvetta seksuaaliseen stimulaatioon, joka ei kuitenkaan johda seksuaaliseen tyydytykseen. Näin syntyy noidankehä, jota mahdolliset fysiologiset ja neurologiset oireet korostavat. Hyperseksuaalisuus korvaa nykyisin vanhat erotomania-, nymfomania- ja satyriaasi-käsitteet, joilla tarkoitettiin samaa asiaa. Sekä nymfomania että satyriaasi löytyvät kuitenkin edelleen Suomessa käytetystä ICD-10-tautiluokituksesta.Stakes - ICD10 tautiluokitus 1999. Kansalaisen käyttöliittymä testikoodistopalvelimelle. THL:n ylläpitämä kansallinen koodistopalvelu. Sosiaali- ja terveysalan tietoyhteiskuntayksikkö. http://194.89.160.67/codeserverTES/pui/ViewVersionInfoAction.doAction?version_search_index=2 Hyperseksuaalisuuden rajat ovat usein väittelyn aiheena ja monet kyseenalaistavat sen, voidaanko asiasta edes suorittaa lääketieteellistä diagnoosia, koska seksuaalinen käyttäytyminen vaihtelee niin suuresti ihmisten keskuudessa. Yhden henkilön "normaalina" pitämä seksuaalisuus saattaa kuulostaa toisesta alhaiselta, ja kolmas saattaa pitää sitä poikkeavan korostuneena. Hyperseksuaalisuutta potee noin joka kuudes muistisairas. ==Hyperseksuaalisuus ja Parkinsonin tauti== Hyperseksuaalisuutta esiintyy Parkinson-potilailla. Se ei ole sinänsä taudin oire, vaan johtuu taudin hoitoon käytettävistä aivojen dopamiinitoimintaan vaikuttavista lääkkeistä, mutta tarkka syntymekanismi on epäselvä. Hyperseksuaalisuus korjautuu Parkinson-potilailla yleensä lääkitystä muuttamalla. Hyperseksuaalisuus on selkeästi yleisempää miehillä kuin naisilla. Miehet myös suhtautuvat puolison hyperseksuaalisuuteen positiivisemmin kuin naiset. Naiset saattavat kokea sen itsellään jopa häiritsevänä. Iäkkäillä naiset kokevat sen yleensä myös raskaammin, vaikka ilmenemismuodot olisivat normaaleja. Hyperseksuaalisuuden yleisyydeksi Parkinson-potilaiden joukossa on arvioitu noin 3–4 prosenttia. == Katso myös == * Hyposeksuaalisuus * Erotomania * Seksi == Lähteet == Luokka:Seksuaalisuus Luokka:Psykologia Luokka:Seulonnan keskeiset artikkelit
Liekovesi

Liekovesi on Pirkanmaalla Sastamalassa sijaitseva entinen järvi ja nykyään Rautaveden osa, joka kuuluu Kokemäenjoen vesistön Kokemäenjoen alueella olevaan Kulojärven alueeseen. Järven vedenpintaa säännöstelee Tyrvään voimalaitos. == Maantiede == Järvialtaan pituus on 3,9 kilometriä ja leveys 1,5 kilometriä. Siihen laskevat Vaunujoki pohjoisesta ja Pesurinoja etelästä. Suurin virtaama tulee kuitenkin Vammaskosken kautta Rautaveden selältä. Rautaveden luusua sijaitsee Liekoveden lounaisrannalla, josta saa alkunsa 112 kilometriä pitkä Kokemäenjoki. Järven rantaviiva on 12 kilometriä pitkä, ja ranta on pääosin peltoa tai taajama-aluetta. Liekovettä on vuodesta 1957 säännöstellyt Tyrvään voimalaitos, joten vedenpinta on luonnollista tasoaan korkeammalla. Vedenpinnan vaihteluväli on 56,75−57,60 metriä merenpinnan yläpuolella. Jotta vedenpinnan nostolla ei olisi ollut viljelylle ja asutukselle haittaa, rakennettiin Liekoveden ympärille alaville osille suojavalli. Suojavallin takana virtaavat myös Pesurinoja kilometrin verran ja Vaunujoki kolmen kilometrin verran. Liekovedessä on kolme saarta. Suurin saari on Liekosaari, joka on 1,2 kilometriä pitkä. Hiukkasaari, joka on 200 metriä pitkä, sijaitsee aivan luusuan edessä. Pieni Rätöskari sijaitsee aivan Liekosaaren itäpuolella. Sastamalan kaupungin keskusta Vammala sijaitsee Vammaskosken molemmilla puolilla Liekoveden itärannoilla. == Virkistyskäyttö== Järveen on istutettu järvitaimenta, kirjolohta, kuhaa ja joskus myös järvisiikaa. Järvi onkin, kuten sen yläpuolella olevat Rautavesi ja Kulovesikin, hyvää aluetta erityisesti kuhan kalastukseen. Lisäksi järvessä voi tavata ainakin madetta, ahventa ja haukea. Pororannan uimaranta sijaitsee Sastamalassa Kaalisaareksi kutsutulla alueella. Laivaristeilylle Liekovedellä voi päästä Aste Line Ay:n laivalla M/S Liekovesi. == Kuukiven kevät == Liekovedellä on tärkeä osa Kaari Utrion 1995 ilmestyneessä kirjassa Kuukiven kevät, joka on romanttinen kertomus elämästä Roismalan talossa tuhat vuotta sitten. Kirjan kustansi Kalevalaisten naisten liitto. Kirjan kuvituksena ovat Kalevala-korut - jotkut niiden esikuvista on löydetty Kokemäenjoen varrelta. == Historia == Järven nimi viittaa ehkä seudun tukinuittohistoriaan, sillä 'lieko' tarkoittanee seudun murteissa kauan järven pohjassa tai suossa vettynyttä uppotukkia. Liekoveden etelä- ja länsirannoilla on muinaiskalmistoja. Kaukolan rautakautista kalmistoa järven eteläpuolella pidetään yhtenä Pirkanmaan laajimmista. Jotkin Liekoveden eteläpuolelta löytyneet asuinpaikat ovat mahdollisesti kivikauden lopulta tai pronssikaudelta. == Lähteet == == Aiheesta muualla == * Kokemäenjoki.net: Liekovesi-Rautavesi-Kulovesi , 2014 * Pirkanmaan Lintutieteellinen Yhdistys ry: Lintupaikkaesittelyjä - Sastamala, Liekoveden ympäristö , viitattu 14.1.2015 Luokka:Sastamalan järvet Luokka:Rautaveden alue (Nokia)